Napomene uz finansijski izvještaj za period 01.01.-31.12.2021. godine

1. **OSNIVANJE I OPŠTE INFORMACIJE O PREDUZEĆU**
   1. Osnivanje i registracija

Zdravstveno-turistički centar "BanjaVrućica" upisan je u Sudski registar dana 06.09.2001. godine, registarski uložak br. U/I-512/2001 u Osnovnom sudu u Doboju, privatizacijom ZTC „Banja vrućica“ nastalog 1993. spajanjem Specijalne bolnice Banja Vrućica i Kardial doo.

Poslednja promjena u registraciji vršena je 19.1.2021. godine, upis promjene lica ovlaštenog za zastupanje i proširenje djelatnosti izdvojenog organizacionog dijela Poslovna jedinica Hotel „Bistrica“ Jahorina, te je ZTC „Banja Vrućica“ a.d nastavilo poslovati sa slijedećim podacima:

* Firma:Akcionarsko društvo zdravstveno-turistički centar,,BANJAVRUĆICA,,BanjaVrućica, Teslić
* Skraćena oznaka firme : ZTC “BanjaVrućica”ad BanjaVrućica, Teslić
* Sjedište: ulica Nede Nedića 1, BanjaVrućica, Teslić
* MBS:85-02-0009-09( stari broj 1-3576-00)
* JIB: 4400096630002
* Carinskibroj : 4400096630002

Pravni osnov upisa: Okružni privredni sud Doboj: Rješenje o registraciji broj 60–0–Reg–21-000009 od 19.1.2021. godine.

* 1. Vlasnici na dan 31.12.2021. godine,

Vlasnici su akcionari, prema evidenciji koju vodi “Centralni registar hartija od vrijednosti”, a.d. BanjaLuka, ulica Bana Milosavljevića broj 6.

* + 1. Deset najvećih akcionara (na dan 10.2.2022 godine)

|  |  |  |  |
| --- | --- | --- | --- |
| Redni broj | Naziv/Prezime i ime | Grad | % |
| 1. | Sloboprom d.o.o. Lončari | Lončari | 56,985575 |
| 2. | Pobjeda d.o.o. Bijeljina | Bijeljina | 12,034193 |
| 3. | PREF a.d.Banjaluka | Banja Luka | 9,012018 |
| 4. | Sloboprom S d.o.o. Brčko | Brčko | 4,895052 |
| 5. | Akcijski fond RS a.d. | Banja Luka | 4,675648 |
| 6. | Fond za restituciju RS a.d. | Banja Luka | 4,473533 |
| 7. | Bogdanić Dragan | Teslić | 1,983076 |
| 8. | Ćurčić Miloš | Brčko | 1,392478 |
| 9. | Despot Borka | Kotor Varoš | 0,086297 |
| 10. | Hipp Marija | Našice-RH | 0,068202 |

* + 1. Struktura akcionara

|  |  |  |  |  |  |  |
| --- | --- | --- | --- | --- | --- | --- |
| **Udio akcionara** | **Broj akcionara** | | | **% vlasništva od** | | |
| **ukupnog kapitala** | | |
| **Domaći** | **Strani** | **Ukupno** | **Domaći** | **Strani** | **Ukupno** |
| < 5% | 2.698 | 25 | 2.723 | 21,71 | 0,26 | **21,97** |
| 5%-10% | 1 | 0 | 1 | 9,01 | 0 | **9,01** |
| 10%-25% | 1 | 0 | 1 | 12,03 | 0 | **12,03** |
| > 25% | 1 | 0 | 1 | 56,99 | 0 | **56,99** |
| **UKUPNO** | **2.701** | **25** | **2.726** | **99,74** | **0,26** | **100,00** |

* + 1. Uvrštenje akcija na berzu

Oznaka i registarski broj emitenta u Registru emitenta kod Komisije

Emitent je upisan u Registar emitenata kod Komisije za hartije od vrijednosti Republike Srpske pod oznakom i registarskim brojem 04-506-48-/03.

Matični broj je 1867440 a identifikacioni broj (JIB) 4400096630002

Upis u Centralni registar hartija od vrijednosti 13.05.2003. godine sa lokalnom oznakom BVRU, identifikacioni broj 21867440.

Ukupan broj akcija iznosi 33.600.177, nominalna vrijednost jedne akcije je 1 KM.

* + 1. Djelatnost društva

Iako Društvo paralelno, ravnopravno i istovremeno, obavlja dvije osnovne djelatnosti: zdravstvenu i ugostiteljsko-turističku, kao osnovna djelatnost Društva registrovana je MEDICINSKA REHABILITACIJA – DJELATNOST BOLNICA U ŠIREM SMISLU statistička **šifra 86.10**.

Pored osnovne djelatnosti, između ostalih, Društvo je registrovano i za obavljanje sljedećih djelatnosti:

* **10.52** - proizvodnja sladoleda i drugih smrznutih smjesa,
* **10.71** - proizvodnja hljeba, svježih peciva i kolača,
* **10.72** - proizvodnja dvopeka i keksa; proizvodnja trajnih peciva i kolača,
* **10.73** - proizvodnja makarona, rezanaca, kuskusa i sličnih proizvoda od brašna,
* **11.07** - proizvodnja osvježavajućih pića; proizvodnja mineralne vode i drugih flaširanih voda,
* **36.00**  - prikupljanje, prečišćavanje i snabdijevanje vodom- sakupljanje, prečišćavanje i distribucija vode,odnosno eksploatacija termomineralne vode i CO2 gasa koji seu njoj nalazi rastvoren, u granicama eksploatacionog polja,
* **46.34** - trgovina na veliko pićima,
* **46.39** - nespecijalizovana trgovina na veliko, hranom, pićima i duvanom,
* **55.10**  - hoteli i sličan smještaj,
* **55.20** - odmarališta i ostali smještaj za kraći odmor,
* **56.10** - djelatnost restorana i usluge dostave hrane,
* **56.30** - djelatnost pripreme i posluživanja pića,
* **82.30** - organizacija sastanaka i poslovnih sajmova
* **93.11** - rad sportskih objekata,
* **93.13** - fitnes centri,
* **93.29** - ostale zabavne i rekreativne aktivnosti
* **96.02** - frizerski i drugi tretmani za uljepšavanje,
* **96.04** - djelatnosti za njegu i održavanje tijela,

Društvo ima upisano pravo obavljanja spoljnotrgovinskog poslovanja u okviru registrovane djelatnosti.

* + 1. Struktura zaposlenih

Na dan 31.12.2021.godine, u ZTC Banja Vrućica ukupno je zaposleno 290 radnika na bazi stanja na kraju mjeseca. Od toga 211 radnika je u radnom odnosu na neodređeno i 79 radnika na određeno radno vrijeme.

Kvalifikaciona struktura zaposlenih je sledeća:

|  |  |  |  |
| --- | --- | --- | --- |
| Kvalifikacija | Rad na neodređeno vrijeme | Rad na određeno vrijeme | Ukupno |
| VSS | 27 | 18 | 45 |
| VŠS | 19 | 2 | 21 |
| VK | 1 | 0 | 1 |
| SSS | 92 | 40 | 132 |
| KV | 49 | 16 | 65 |
| PK | 12 | 3 | 15 |
| NK | 11 | 0 | 11 |
| UKUPNO | 211 | 79 | 290 |

Prosječan broj zaposlenih na bazi sati je bio 266,09, od čega je 205,99 radnika radilo efektivne sate a 60,10 radnika je ostvarilo neefektivne sate (godišnji odmori, bolovanja, specijalizacije i sl.).

U decembru 2021. g. tri radnika su primljena na posao a za tri radnika je prestao radni odnos.

* + 1. Razvrstavanje pravnih lica

Na osnovu člana 5. Zakona o računovodstvu i reviziji Republike Srpske, ZTC Banja Vrućica a.d. Teslić je klasifikovano kao veliko pravno lice.

**2. OSNOVA ZA SASTAVLJANJE FINANSIJSKIH IZVJEŠTAJA**

Finansijski izvještaji za period 01.01-31.12.2021 godine, sastavljeni su uz primjenu i na osnovu Međunarodnih računovodstvenih standarda (MRS), Međunarodnih standarda finansijskog izvještavanja (MSFI) koji su bili u primjeni na dan 31.12.2020. godine i na osnovu njih zasnovanih propisa Republike Srpske.

U skladu sa odredbame Zakona o računovodstvu i reviziji Republike Srpske (“Službeni glasnik Republike Srpske” broj 94/15), Upravni odbor Saveza RR RS je 19.2.2020. godine usvojio Odluke o utvrđivanju i objavljivanju prevoda međunarodnih standarda finasijskog izještavanja(MSFI) iz 2018. godine kojeg čine:

Konceptualni okvir za finansijsko izvještavanje i osnovni tekstovi Međunarodnih računo-vodstvenih standarda (MRS), odnosno Međunarodnih standarda finansijskog izvještavanja (MSFI) izdati od odbora za međunarodne računovodstvene standarde (IASB) u obliku u kojem izdati, odnosno usvojeni i koji ne uključuju osnove za zaključivanje, ilustrujuće primjere i drugi objašnjavajući materijal koji može da usvoji u vezi sa standardima, odnosno tumačenjima, osim ako nije izričito navedeno da su sastavni dio standarda, odnosno tumačenja.

Navedenom odlukom, utvrđuju se i objavljuju prevodi Standarda i tumačunja, izdatih od strane Odbora za MRS iz 2018. godine koji su objavljeni na internet stranci Saveza RR RS, a koji se počinju primjenjivati za finansijske izvještaje koji se sastavljaju na dan 31.12.2020. godine.

Prezentovanje finansijskih izvještaja izvršeno je u skladu sa revidovanim MRS 1- Prezentacija finansijskih izvještaja i MRS 8 Računovodstvene politike, promjene računovodstvenih procjena i greške ( u primjeni za godišnje izvještaje koji počinju na dan nakon 01.01.2020. i kasnije, te po Pravilniku o sadržini i formi obrazaca finansijskih izvještaja za privredna društva, zadruge, druga Pravna lica i preduzetnike ( Službeni glasnik Republike Srpske broj 49/15) i Pravilniku o sadržini i formi obrazaca izvještaja o promjenama na kapitalu.

**3. IZVJEŠTAJNA VALUTA**

Finansijski izvještaji izraženi su u konvertibilnim markama (KM). Izvještaji su pripremljeni za period 01.01. do 31.12.2021. godine, sa uporednim podacima za prethodnu godinu.

Finansijske izvještaje za period 01.01.- 31.12.2021 godine, čine :

* bilans stanja ( izvještaj o finansijskom položaju)
* bilans uspjeha ( izvještaj o ukupnom rezultatu za period)
* bilans tokova gotovine,
* izvještaj o promjenama u kapitalu,
* aneks - dodatni računovodstveni izvještaj,
* izvještaj o ostalim dobicima i gubicima,
* napomene (note) uz finansijske izvještaje.

***4. PREGLED SVIH PRIMIJENJENIH RAČUNOVODSTVENIH POLITIKA***

Finansijski izvještaji istinito – fer prikazuju finansijsku poziciju, finansijski uspjeh i tokove gotovine Društva.

Fer prezentacija zahtijeva vjerno prikazivanje efekata transakcija, drugih događaja i uslova u skladu sa definicijama i kriterijima za priznavanje imovine, obaveza, prihoda i rashoda.

Pretpostavlja se da primjena IFRS, zajedno sa dodatnim objelodanjivanjem kada je to neophodno, ima za rezultat finansijske izvještaje u kojima se postiže fer prezentacija.

Fer prezentacija takođe od Društva zahtijeva :

1. da izabere i primijeni računovodstvene politike u skladu sa MRS 8 Računovodstvene politike, promjene računovodstvenih procjena i greške.
2. da prezentuje informacije, uključujući računovodstvene politike na način koji obezbjeđuje relevantne, pouzdane, uporedive i razumljive informacije.
3. da obezbijedi dodatna objelodanjivanja kada je usaglašavanje sa specifičnim zahtjevima u MSFI nedovoljno da omogući korisnicima da razumiju uticaj određenih transakcija, drugih događaja i uslova na finansijsku poziciju i finansijski uspjeh Društva.

Kada priprema finansijske izvještaje, rukovodstvo procjenjuje sposobnost entiteta da nastavi da trajno posluje u smislu stalnosti poslovanja.

Finansijski izvještaji se sastavljaju na osnovu načela stalnosti poslovanja.

Društvo sastavlja svoje finansijske izvještaje, osim informacija o tokovima gotovine, korišćenjem načela uzročnosti prihoda i rashoda.

Za sve iznose koji su dati u finansijskim izvještajima tekućeg perioda se objelodanjuju uporedne informacije o prethodnom periodu, osim kada MSFI dozvoljavaju ili zahtijevaju drugačije.

Uporedne informacije se uključuju i za narativne i opisne informacije, kada je to relevantno za razumijevanje finansijskih izvještaja za tekući period.

***4.1.Stalna imovina***

Nekretnine, postrojenja, oprema i investicione nekretnine, iskazuju se zemljište, građevinski objekti, postrojenja, oprema i investicione nekretnine u vlasništvu pravnog lica i preduzetnika, postrojenja i oprema uzeti u finansijski lizing, alat i inventar sa kalkulativnim otpisom tokom više godina i ostale nekretnine, postrojenja i oprema koji ispunjavaju uslove za priznavanje po MRS, odnosno msfi, kao i ulaganja za pribavljanje nekretnina, postrojenja, opreme i investicionih nekretnina.

Pod osnovnim sredstvima smatraju se nekretnine, postrojenja i oprema i druga stalna materijalna sredstva čiji je očekivani korisni vijek upotrebe duži od jedne godine.

Osnovna sredstva se iskazuju po nabavnoj, odnosno nadoknadivoj vrijednosti umanjenoj za akumuliranu amortizaciju obračunatu u periodu korištenja sredstava. Početno priznavanje osnovnih sredstava izvršeno u skladu sa Zakonom o privatizaciji prilikom izrade početnog bilansa stanja 30. juna 1998. godine., a na osnovu cijena utvrđenih od ovlaštenog organa skupštine opštine na čijoj teritoriji se nalazi zemljište.

***4.2. Amortizacija***

Amortizacija se obračunava na osnovicu koju čini nabavna vrijednost. Primjenjene stope amortizacije za glavne kategorije osnovnih sredstava su:

Građevinski objekti –od 1.8-5%, procijenjeni vijek trajanja od 20 do 55 godina.

Oprema – od 11-20% , procijenjeni vijek trajanja od 5 do 9 godina.

Računarska oprema-od 14.30-20%, procijenjeni vijek trajanja od 5 do 6.9 godina.

Oprema za trgovinu- od 10-18%, procijenjeni vijek trajanja od 5,5 do 10 godina.

Putnički automobili od 20-30%, procijenjeni vijek trajanja od 3,5 do 5 godina.

***4.3. Nematerijalna ulaganja***

Nematerijalna ulaganja, iskazuju se ulaganja u određeno nematerijalno sredstvo bez fizičkog sadržaja, koje služi za proizvodnju ili isporuku robe ili usluga, za iznajmljivanje drugim licima ili se koristi u administrativne svrhe.

Patenti i licence priznaju se po trošku nabavke umanjenom za ispravku vrijednosti i gubitke od obezvrjeđenja vrijednosti***.***

***4.4. Dugoročni finansijski plasmani***

Dugoročni finansijski plasmani, iskazuje se učešće u kapitalu povezanih pravnih lica, učešće u kapitalu drugih pravnih lica, dugoročni krediti povezanim pravnim licima, dugoročni krediti u zemlji, dugoročni krediti u inostranstvu,finansijska sredstva raspoloživa za prodaju, finansijska sredstva koja se drže do roka dospijeća, ostali dugoročni finansijski plasmani i ispravka vrijednosti dugoročnih finansijskih plasmana.

***4.5. Zalihe***

Zalihe materijala, iskazuju se zalihe materijala, rezervnih dijelova, i alata i inventara koji se u cjelosti otpisuju u obračunskom periodu.

Zalihe trgovačke robe priznaju se po nabavnoj vrijednosti ili neto prodajnoj vrijednosti, u zavisnosti od toga koja je od ove dvije vrijednosti niža.

Zalihe materijala, goriva i maziva, rezervnih dijelova, HTZ opreme i auto guma vode se po nabavnoj vrijednosti. Nabavna vrijednost uključuje vrijednost po fakturi dobavljača, transportne i zavisne troškove.

Sitan inventar otpisuje se 100% po stavljanju u upotrebu.

Obračun izlaza zaliha (materijala, proizvoda i robe) vrši se po prosječnim cijenama.

Vrijednost zaliha učinaka sadrži i troškove kupovine, prodaje i finansiranja.

***4.6. Kratkoročna potraživanja, plasmani i gotovina i druga finansijska sredstva***

Potraživanja po osnovu prodaje, iskazuju se potraživanja od kupaca – povezana pravna lica i ostalih kupaca u zemlji i inostranstvu po osnovu prodaje proizvoda, robe i usluga.

Kratkoročni finansijski plasmani, iskazuju se krediti i zajmovi, hartije od vrijednosti i ostali kratkoročni plasmani sa rokom dospijeća, odnosno prodaje, do godinu dana od dana činidbe, odnosno od dana bilansa.

Gotovinski ekvivalenti i gotovina, iskazuju se neposredno unovčive hartije od vrijednosti, depoziti po viđenju, gotovina.

Gotovina i ekvivalenti gotovine sastoje se od novca u blagajni i novca na bankovnim računima, a priznaju se po nominalnoj vrijednosti.

***4.7. Ispravka vrijednosti potraživanja***

Društvo primjenjuje odredbe MRS koji se primjenjuju za finansijske izvještaje na dan 31.12.2020. te Zakona o računovodstvu i reviziji Republike Srpske i Računovodstvene standarde u pogledu procjenjivanja i naplativosti potraživanja. Potraživanja koja po procjeni popisnih komisija i odluke Uprave nisu naplativa, otpisuju se na teret ostalih rashoda.

***4.8. Akcijski kapital***

Akcijski kapital, iskazuju se obične i prioritetne akcije s pravom učešća u upravljanju, pravom na učešće u dobitku akcionarskog društva i pravom na dio likvidacione mase u skladu s aktom o osnivanju.

***4.9. Rezerve***

Rezerve, iskazuju se rezerve iz dobitka( zakonske, statutarne i druge).

Zakonske rezerve, iskazuju se obavezne rezerve koje se formiraju u skladu sa zakonom. Statutarne rezerve, iskazuju se rezerve koje se formiraju u skladu sa statutom. Revalorizacione rezerve, iskazuju se efekti promjene fer vrijednosti nekretnina, postrojenja, opreme, nematerijalnih ulaganja, učešća u kapitalu u stranoj valuti i drugih finansijskih instrumenata .

Neraspoređeni dobitak, iskazuje se neraspoređeni dobitak prethodnih i tekuće godine.

***4.10. Dugoročna rezervisanja***

Dugoročna rezervisanja predstavljaju obavezu za pokriće troškova i rizika proisteklih iz prethodnog poslovanja koji će se pojaviti u narednim godinama a odnose se na :

- rezervisanja za troškove u garantnom roku po osnovu prodatih učinaka za koje je obračunat prihod u punom iznosu.

- rezervisanja za troškove obnavljanja prirodnih bogatstava,

- rezervisanja za zadržane kaucije i depozite,

- rezervisanja za troškove restrukturiranja,

- rezervisanja za naknade i druge beneficije zaposlenih,

- ostala rezervisanja za vjerovatne troškove.

Ova rezervisanja društvo procjenjuje na bazi stvarno očekivanih troškova a ukida ih u momentu nastanka troškova koji terete rezervisanje. Neiskorištena dugoročna rezervisanja za pokriće troškova ukidaju se u korist ostalih prihoda.

***4.11.Obaveze***

Obaveze se priznaju u visini nominalne vrijednosti po dokumentaciji povjerilaca, a na osnovu izvršene poslovne ili finansijske transakcije.

Dugoročne obaveze iskazuju obaveze koje se mogu konvertovati u kapital, dugoročni krediti i zajmovi. Predstavljaju obaveze koje dospijevaju u roku dužem od godinu dana od dana bilansa.

Kratkoročne finansijske obaveze, iskazuju se obaveze po kreditima i zajmovima, kratkoročne obaveze po fer vrijednosti kroz bilans uspjeha i ostale kratkoročne obaveze koje dospijevaju u roku do godinu dana od dana činidbe, odnosno od dana bilansa.

***4.12. Poslovni prihodi***

Osnov poslovanja privrednog društva predstavljaju poslovni prihodi (prihodi od prodaje proizvoda i usluga).

Priznavanje prihoda se vrši razgraničavanjem na periode u kojima su nastali, ako se mogu pouzdano izmjeriti i imaju zadovoljavajući stepen izvjesnosti naplate.

Prihodi su prikazani po fakturisanoj vrijednosti, odnosno naplaćenim iznosima umanjenim za date popuste i poreze koji su naplaćeni za račun države.

***4.13. Poslovni rashodi***

Poslovni rashodi se priznaju u iznosu koji se odnosi na obračunski period, a vezani su za poslovanje Društva i ostvarenje prihoda. Rashodi se priznaju u bilansu uspjeha kada nastane smanjenje budućih ekonomskih koristi, koje se odnose na smanjenje imovine ili na povećanje obaveza i mogu se pouzdano mjeriti.

***4.14. Ostali rashodi po osnovu ispravke vrijednosti potraživanja***

Društvo primjenjuje odredbe Zakona o računovodstvu i reviziji Republike Srpske i Računovodstvene standarde u pogledu procjenjivanja i naplativosti potraživanja. Potraživanja koja su strarija od 60 dana, otpisuju se na teret ostalih rashoda.

***4.15.Preračunavanje sredstava i obaveza u stranim sredstvima plaćanja***

Pozicije sredstava i obaveza u stranim sredstvima plaćanja su iskazane u konvertibilnim markama po zvaničnom kursu na dan bilansiranja. Poslovne promjene u stranim sredstvima plaćanja tokom godine preračunavaju se u konvertibilne marke po zvaničnom kursu na dan promjene, a nastale pozitivne i negativne kursne razlike priznaju se u bilansu uspjeha.

***4.16. Porezi i doprinosi***

***4.16.1. Tekući porez na dobitak***

Porez na dobitak predstavlja iznos koji se obračunava i plaća u skladu sa poreskim propisima Republike Srpske (Zakon o porezu na dobit).

Oporezivi dobitak prikazan u poreskom bilansu uključuje dobitak prikazan po zvaničnom bilansu uspjeha korigovan za stalne rizike definisane poreskim propisima Republike Srpske.

Ove korekcije se odnose na isključivanje troškova koji se ne priznaju i umanjenje za određena ulaganja u osnovna sredstva i druge plasmane izvršene u toku godine.

Poreski propisi Republike Srpske ne priznaju privremene razlike i shodno tome ne priznaju razgraničene obaveze po osnovu poreza na dobitak.

Poreski propisi Republike Srpske ne predviđaju mogućnost da se poreski gubici iz tekuće godine - perioda koriste kao osnova za povraćaj poreza plaćenog u prethodnim periodima.

***4.16.2.Porezi i doprinosi koji ne zavise od rezultata***

Porezi i doprinosi koji ne zavise od rezultata poslovanja predstavljaju plaćanja prema važećim republičkim i opštinskim propisima radi finansiranja raznih komunalnih i republičkih potreba. Evidentiraju se u okviru ostalih poslovnih rashoda.

***4.16.3. Porez na dodanu vrijednost***

Zakonom o porezu na dodanu vrijednost, uvedena je obaveza i regulisan sistem obračuna i plaćanja poreza na dodanu vrijednost na teritoriji BiH, čime je zamijenjen sistem oporezivanja primjenom poreza na promet proizvoda i usluga.

5. POJEDINAČNE NOTE

* **Nota broj 1 - Aktiva**

Strukturu ukupnih sredstava Društva čine:

|  |  |  |  |  |  |
| --- | --- | --- | --- | --- | --- |
| IMOVINA | 31.12.2021. | 31.12.2020. | Indeks | Struktura 2021. | Struktura 2020. |
| Stalna imovina | 50.555.019 | 50.639.610 | 1,00 | 84,08% | 87,74% |
| Tekuća imovina | 8.723.124 | 6.087.481 | 1,43 | 14,51% | 10,55% |
| POSLOVNA AKTIVA | 59.278.143 | 56.727.091 | 1,04 | 98,59% | 98,29% |
| Vanbilansna aktiva | 850.010 | 985.691 | 0,86 | 1,41% | 1,71% |
| UKUPNA AKTIVA | 60.128.153 | 57.712.782 | 1,04 | 100,00% | 100,00% |

Visoko učešće stalne u ukupnoj imovini u 2021. godini 84,08%, a u 2020. godini 87,74%, u cilju održavanja povoljne dugoročne i kratkoročne finansijske ravnoteže, zahtijeva od Društva da održava u istoj mjeri učešće trajnih i dugoročnih izvora sredstava u ukupnim izvorima, a posebno održavanje vlastitih izvora sredstava.

* **Nota broj 2 - Stalna sredstva**

Strukturu stalnih sredstava Društva čini:

|  |  |  |  |  |  |
| --- | --- | --- | --- | --- | --- |
| STALNA IMOVINA | 31.12.2021. | 31.12.2020. | Indeks | Struktura 2021. | Struktura 2020. |
| Nematerijalna sredstva | 135.069 | 98.319 | 1,37 | 0,27% | 0,19% |
| Zemljište | 7.085.403 | 7.085.403 | 1,00 | 14,02% | 13,99% |
| Građevinski objekti | 30.375.428 | 31.751.048 | 0,96 | 60,08% | 62,70% |
| Oprema | 868.645 | 1.232.298 | 0,70 | 1,72% | 2,43% |
| Avansi nekret. postr.opr. invest. nekr. u pripremi | 12.038.474 | 10.418.542 | 1,16 | 23,81% | 20,57% |
| Dugoročni finansijski plasmani | 52.000 | 54.000 | 0,96 | 0,10% | 0,11% |
| Ukupno: | 50.555.019 | 50.639.610 | 1,00 | 100,00% | 100,00% |

U strukturi stalne imovine Društva najveće učešće u 2021. godini imaju građevinski objekti 60,08%, dok su u 2020. godini učestvovali sa 62.70%.

Nekretnine u pripremi, najvećim dijelom se odnose na hotel Bistricu 8.386.192 KM i Hercegovinu B u izgradnji iznos 3.003.696 KM.

* **Nota broj 3 - Tekuća sredstva**

Strukturu tekućih sredstava Društva čine :

|  |  |  |  |  |  |
| --- | --- | --- | --- | --- | --- |
| TEKUĆA IMOVINA | 31.12.2021. | 31.12.2020. | Indeks | Struktura 2021. | Struktura 2020. |
| Zalihe robe i materijala | 478.777 | 465.098 | 1,03 | 5,49% | 7,64% |
| Kratkoročna potraživanja | 904.309 | 593.928 | 1,52 | 10,37% | 9,76% |
| Krat. kredit pov. licima | 18.000 | 175.291 | 0,10 | 0,21% | 2,88% |
| Ostali kr. plasmani | 999.981 | 1.549.981 | 0,65 | 11,46% | 25,46% |
| Gotovina | 6.035.787 | 2.576.703 | 2,34 | 69,19% | 42,33% |
| Kratk. krediti u zemlji | 0 | 2.995 | 0,00 | 0,00% | 0,05% |
| Ostala tekuća sredstva | 286.270 | 723.485 | 0,40 | 3,28% | 11,88% |
| Ukupno: | 8.723.124 | 6.087.481 | 1,43 | 100,00% | 100,00% |

Zalihe trgovačke robe priznaju se po nabavnoj vrijednosti ili neto prodajnoj vrijednosti, u zavi-snosti od toga koja je od ove dvije vrijednosti niža.

Zalihe materijala, goriva i maziva, rezervnih dijelova, HTZ opreme i auto guma vode se po nabavnoj vrijednosti.

Nabavna vrijednost uključuje vrijednost po fakturi dobavljača, transportne i zavisne troškove.

Ostali kratoročni plasmani, odnose se na oročena sredstva kod poslovnih banaka.

Sitan inventar otpisuje se 100% po stavljanju u upotrebu, osim sitnog inventara na zalihama sa kojim su zaduženi radnici magacina.

Obračun izlaza zaliha (materijala, proizvoda i robe) vrši se po prosječnim cijenama.

Vrijednost zaliha učinaka sadrži i troškove kupovine, prodaje i finansiranja.

Gotovina i ekvivalenti gotovine sastoje se od novca u blagajni i novca na bankovnim računima.

Finansijsko poslovanje Društvo obavlja preko osam banaka i sledećih računa:

567 543 1100 3796 43 Sberbank banka (glavni račun)

161 040 0008 6600 54 Raiffeisen banka

555 008 0002 2363 49 Nova banka

551 025 0000 5778 46UniCredit banka

554 011 0001 1109 20 Naša banka

562 099 0000 7332 32 NLB banka

552 008 0000 7527 79 Addiko banka

572 326 00000417 95 MF banka

* **Nota broj 4 – Kapital, rezervisanja i odložene poreske obaveze**

Strukturu kapitala Društva čini:

|  |  |  |  |  |  |
| --- | --- | --- | --- | --- | --- |
| KAPITAL | 31.12.2021. | 31.12.2020. | Indeks | Struktura 2021. | Struktura 2020. |
| Osnovni kapital | 33.600.177 | 33.600.177 | 1,00 | 66,11% | 72,24% |
| Rezerve | 4.483.906 | 4.483.906 | 1,00 | 8,82% | 9,64% |
| Revalorizacione rezerve | 5.258.643 | 5.258.643 | 1,00 | 10,35% | 11,31% |
| Neraspoređeni dobitak | 7.479.250 | 4.670.646 | 1,60 | 14,72% | 10,04% |
| Gubitak do visine kapitala | 0 | -1.504.333 | - | - | - |
| Ukupno: | 50.821.976 | 46.509.039 | 1,09 | 100,00% | 100,00% |

Kapital je u 2021. godini, u odnosu na 2020. godinu, rastao po osnovu ostvarene dobiti.

|  |  |  |  |  |  |
| --- | --- | --- | --- | --- | --- |
| **REZERVISANJA I ODLOŽENE PORESKE OBAVEZE** | **31.12.2021.** | **31.12.2020.** | **Indeks** | **Struktura 2021.** | **Struktura 2020.** |
| Rezervisanja za beneficije zaposlenih | 295.796 | 254.339 | **1.00** | **42,51%** | **38,87** |
|
| Odložene poreske obaveze | 399.968 | 399.968 | **1.00** | **57,49%** | **0,61** |
| **Ukupno:** | **695.764** | **654.307** | **1.00** | **100,00%** | **100%** |

Rezervisanja su povećana na osnovu obračuna ovlaštenog aktuara (po Međunarodnom računovodstvenom standardu 19). Odložene poreske obaveze se odnose na efekte knjiženja procjene objekata, 10 % od procijenjene vrijednosti je evidentirano kao odložena poreska obaveza.

* **Nota broj 5 – obaveze**

**Struktura ukupnih obaveza:**

|  |  |  |  |  |  |
| --- | --- | --- | --- | --- | --- |
| OBAVEZE | 31.12.2021. | 31.12.2020. | Indeks | Struktura 2021. | Struktura 2020. |
| Dugoročne obaveze | 4.370.639 | 6.117.090 | 0,71 | 56,32% | 63,96% |
| Kratkoročne obaveze | 3.389.764 | 3.446.655 | 0,98 | 43,68% | 36,04% |
| Ukupno: | 7.760.403 | 9.563.745 | 0,81 | 100,00% | 100,00% |

* **Nota broj 5.1. – dugoročne obaveze**

**Struktura dugoročnih obaveza:**

|  |  |  |  |  |  |
| --- | --- | --- | --- | --- | --- |
| DUGOROČNE OBAVEZE | 31.12.2021. | 31.12.2020. | Indeks | Struktura 2021. | Struktura 2020. |
| Dugoročni kredit | 4.370.639 | 6.117.090 | 0,71 | 100,00% | 139,96% |
| Ukupno: | 4.370.639 | 6.117.090 | 0,71 | 100,00% | 139,96% |

* **Nota broj 5.2. – Kratkoročne obaveze**

Struktura kratkoročnih obaveza :

|  |  |  |  |  |  |
| --- | --- | --- | --- | --- | --- |
| KRATKOROCNE OBAVEZE | 31.12.2021. | 31.12.2020. | Indeks | Struktura 2021. | Struktura 2020. |
| Dio dug. obaveza koji dosp. do godinu dana | 1.423.357 | 1.564.371 | 0,91 | 41,99% | 45,39% |
| Ob. za primljene avanse | 296.264 | 203.852 | 1,45 | 8,74% | 5,91% |
| Ob. prema dobavljačima | 401.186 | 384.595 | 1,04 | 11,84% | 11,16% |
| Ob. za zarade i ostala lič.prim. | 296.609 | 476.931 | 0,62 | 8,75% | 13,84% |
| Druge obaveze | 628.382 | 614.433 | 1,02 | 18,54% | 17,83% |
| Obaveze za PDV | 49.411 | 37.615 | 1,31 | 1,46% | 1,09% |
| Ob. za ostale por. i dop. | 44.435 | 35.849 | 1,24 | 1,31% | 1,04% |
| Ob. za porez na dobit | 81.521 | 0 |  | 2,40% | 0,00% |
| Pasivna vrem.razgr. | 168.599 | 129.009 | 1,31 | 4,97% | 3,74% |
| Ukupno: | 3.389.764 | 3.446.655 | 0,98 | 100,00% | 100,00% |

* **Nota broj 6 -** Vanbilansna evidencija

|  |  |  |  |  |  |
| --- | --- | --- | --- | --- | --- |
| Opis | 31.12.2021. | 31.12.2020. | Indeks | Struktura 2021. | Struktura 2020. |
| Tuđa roba | 1.118 | 453 | 2,47 | 0,13% | 0,05% |
| Zemljište | 556.242 | 556.242 | 1,00 | 65,44% | 56,43% |
| Primljene mjenice | 272.650 | 295.571 | 0,92 | 32,08% | 29,99% |
| Primljene garancije | 20.000 | 195.680 | 0,10 | 2,35% | 19,85% |
| Date garancije | 0 | -62.255 | 0,00 | 0,00% | -6,32% |
| Ukupno | 850.010 | 985.691 | 0,86 | 100,00% | 100,00% |

Najznačajnije stavke vanbilansne evidencije se odnosi na zemljište, primljene mjenice i garancije.

* **Nota broj 7 – Ukupan prihod**

Poslovni prihod ZTC Banja Vrućica u periodu 01.01.2021. godine do 31.12.2021.godine iznosi 15.891.953 KM što je za 52% više u odnosu na isti period prethodne godine.

Ukupan prihod ZTC Banja Vrućica u periodu 01.01.2021. godine do 31.12.2021.godine iznosi 16.131.262, što je za 39 % više u odnosu na isti period prethodne godine.

U strukturi prihoda 2021. godine dominantnu poziciju zauzimaju poslovni prihodi sa učešćem 98,52%.

Strukturu prihoda Društva:

|  |  |  |  |  |  |
| --- | --- | --- | --- | --- | --- |
| PRIHODI | 31.12.2021. | 31.12.2020. | Indeks | Struktura 2021. | Struktura 2020. |
| Poslovni prihodi | 15.891.953 | 10.433.576 | 1,52 | 98,52% | 90,14% |
| Finansijski prihodi | 52.838 | 86.591 | 0,61 | 0,33% | 0,75% |
| Ostali prihodi | 141.388 | 965.358 | 0,15 | 0,88% | 8,34% |
| Isprav. grešaka iz ran.god. | 45.083 | 89.124 | 0,51 | 0,28% | 0,77% |
| Ukupno: | 16.131.262 | 11.574.649 | 1,39 | 100,00% | 100,00% |

* **Nota broj 8- Ukupni rashodi**

Struktura rashoda društva:

|  |  |  |  |  |  |
| --- | --- | --- | --- | --- | --- |
| UKUPNI RASHODI | 31.12.2021. | 31.12.2020. | Indeks | Struktura 2021. | Struktura 2020. |
| Poslovni rashodi | 11.234.232 | 12.088.038 | 0,93 | 97,86% | 92,42% |
| Finansijski rashodi | 11.756 | 111.341 | 0,11 | 0,10% | 0,85% |
| Ostali rashodi | 193.625 | 741.589 | 0,26 | 1,69% | 5,67% |
| Isprav. grešaka iz ran.god. | 39.724 | 138.014 | 0,29 | 0,35% | 1,06% |
| Ukupno rashodi | 11.479.337 | 13.078.982 | 0,88 | 100,00% | 100,00% |

U strukturi ukupnih rashoda dominantno mjesto zauzimaju poslovni rashodi sa 97,86%.

**Struktura poslovnih rashoda**

|  |  |  |  |  |  |
| --- | --- | --- | --- | --- | --- |
| POSLOVNI RASHODI | 31.12.2021. | 31.12.2020. | Indeks | Struktura 2021. | Struktura 2020. |
| Nab. vrijed. prodate robe | 535.677 | 426.100 | 1,26 | 4,77% | 3,52% |
| Troškovi materijala | 3.140.621 | 2.953.935 | 1,06 | 27,96% | 24,44% |
| Troškovi bruto zarada | 4.513.304 | 5.479.507 | 0,82 | 40,17% | 45,33% |
| Troš. proizvodnih usluga | 797.707 | 785.524 | 1,02 | 7,10% | 6,50% |
| Troš. amort. i rezervisanja | 1.977.801 | 2.059.050 | 0,96 | 17,61% | 17,03% |
| Nem. troš. bez por. i dop. | 170.136 | 317.436 | 0,54 | 1,51% | 2,63% |
| Troškovi poreza i dop. | 98.986 | 66.486 | 1,49 | 0,88% | 0,55% |
| Ukupno poslovni rashodi | 11.234.232 | 12.088.038 | 0,93 | 100,00% | 100,00% |

U strukturi rashoda dominantno mjesto zauzimaju troškovi bruto zarada sa 40,17% u 2021. godini, a u 2020. godini učešće je bilo 45,33%. U strukturi rashoda bruto plate su ostvarene sa 82% u odnosu na 2020. godinu, prvenstveno zbog smanjenja broja zaposlenih.

Druga grupa rashoda po strukturi u 2021. godini su troškovi materijala izrade učinaka koji su povećali učešće u strukturi , pa učestvuje sa 27,96% a u strukturi 2020. godine učestvovali su sa 24,44%. Porast troškova materijala iznosio je 6%.

* **Nota broj 9**

**Dobitak-gubitak**

Poslovanje Društva za period 01.01.-31.12.2021. godine je pozitivno, a prema tabeli:

|  |  |  |  |  |  |
| --- | --- | --- | --- | --- | --- |
| Opis | 31.12.2021. | 31.12.2020. | Indeks | Struktura 2021. | Struktura 2020. |
| Dobitak prije oporezivanja | 4.651.925 | -1.504.333 |  | 100,00% | 100,00% |
| Porez na dobit | 338.988 | 0 | 0,00 | 7,86% | 0,00% |
| Neto dobitak | 4.312.937 | -1.504.333 |  | 92,71% | 100,00% |

U 2021. godini ostvaren je neto dobitak u iznosu 4.312.937 KM.

Značajno povećanje obima poslovanja, posebno značajno povećanje popunjenosti hotela je uticalo na ostvareni rezultat.

Porez na dobit je obračunat je sa korekcijama propisanih stavki prihoda i rashoda od kojih je najznačajnije umanjenje osnovice za gubitak ostvaren u prethodnoj godini.

* **Nota broj 10**

**Događaji nastali nakon datuma bilansa**

1. Nakon datuma bilansa 31.12.2021.godine događaji povezani sa aktuelnom epidemijom mogu značajno da utiču na položaj i stanje u Društvu.
2. Značajna stalna i obrtna imovina Društva, s jedne, i relativno nizak nivo obaveza, s druge strane, garantuju da u naredom period ne bi trebalo doći do značajnog ugrožavanja stalnosti poslovanja Društva.

Lice sa licencom: Dragan Vidaković, br.licence SR 106/22